CELEX ID: 32011R1021
Publication Date: 2011-10-14

Document:
KOMISIJOS ĮGYVENDINIMO REGLAMENTAS (ES) Nr. 1021/2011
2011 m. spalio 14 d.
dėl tam tikrų žuvų išteklių 2011 m. žvejybos kvotų sumažinimo atsižvelgiant į praėjusiais metais viršytas kitų išteklių žvejybos kvotas
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 105 straipsnio 1, 2 ir 5 dalis,
pasikonsultavusi su atitinkamomis valstybėmis narėmis pagal Reglamento (EB) Nr. 1224/2009 105 straipsnio 5 dalį,
kadangi:
(1)
2010 m. žvejybos kvotos nustatytos šiais reglamentais:
-
2008 m. lapkričio 28 d. Tarybos reglamentu (EB) Nr. 1359/2008, nustatančiu Bendrijos žvejybos laivams taikomas tam tikrų giliavandenių žuvų išteklių 2009 m. ir 2010 m. žvejybos galimybes (2),
-
2009 m. lapkričio 20 d. Tarybos reglamentu (EB) Nr. 1226/2009, kuriuo nustatomos Baltijos jūroje 2010 m. taikomos tam tikrų žuvų išteklių ir žuvų išteklių grupių žvejybos galimybės ir susijusios sąlygos (3),
-
2009 m. lapkričio 27 d. Tarybos reglamentu (EB) Nr. 1287/2009, kuriuo nustatomos 2010 m. taikomos Juodosios jūros tam tikrų žuvų išteklių žvejybos galimybės ir susijusios sąlygos (4) ir
-
2010 m. sausio 14 d. Tarybos reglamentu (ES) Nr. 53/2010, kuriuo 2010 metams nustatomos tam tikrų žuvų išteklių ir žuvų išteklių grupių žvejybos galimybės, taikomos ES vandenyse ir ES laivams vandenyse, kuriuose reikalaujama nustatyti sužvejojamo žuvų kiekio apribojimus, ir iš dalies keičiami reglamentai (EB) Nr. 1359/2008, (EB) Nr. 754/2009, (EB) Nr. 1226/2009 bei (EB) Nr. 1287/2009 (5);
(2)
2011 m. žvejybos kvotos nustatytos šiais reglamentais:
-
2010 m. lapkričio 29 d. Tarybos reglamentu (ES) Nr. 1124/2010, kuriuo nustatomos 2011 m. tam tikrų žuvų išteklių ir žuvų išteklių grupių žvejybos Baltijos jūroje galimybės (6),
-
2010 m. gruodžio 13 d. Tarybos reglamentu (ES) Nr. 1225/2010, kuriuo nustatomos ES laivams taikomos tam tikrų giliavandenių žuvų išteklių žvejybos galimybės 2011 m. ir 2012 m. (7),
-
2010 m. gruodžio 17 d. Tarybos reglamentu (ES) Nr. 1256/2010, kuriuo nustatomos 2011 m. tam tikrų žuvų išteklių žvejybos Juodojoje jūroje galimybės (8) ir
-
2011 m. sausio 18 d. Tarybos reglamentu (ES) Nr. 57/2011, kuriuo 2011 metams nustatomos tam tikrų žuvų išteklių ir žuvų išteklių grupių žvejybos galimybės, taikomos ES vandenyse žvejojantiems laivams ir kai kuriuose ES nepriklausančiuose vandenyse žvejojantiems ES laivams (9);
(3)
Reglamento (EB) Nr. 1224/2009 105 straipsnio 1, 2 ir 5 dalyse nustatyta, kad tuo atveju, kai Komisija nustato, kad valstybė narė viršijo jai skirtas žvejybos kvotas, ji, taikydama tam tikrą daugiklį, išskaičiuoja atitinkamą kiekį iš tos valstybės narės būsimų kvotų;
(4)
pagal 105 straipsnio 5 dalį, jeigu išskaičiavimas pagal 1 ir 2 dalis iš pereikvotos kvotos, išteklių arba išteklių grupės paskyrimo ar dalies negali būti atliktas, nes atitinkama valstybė narė neturi pakankamai kvotos, Komisija, pasikonsultavusi su ta valstybe nare, kitais metais ar per kelerius ateinančius metus gali atlikti išskaitymus iš tai valstybei narei tame pačiame geografiniame rajone paskirtų ar tokios pačios komercinės vertės kitų išteklių ar išteklių grupės kvotų;
(5)
kai kurios valstybės narės 2011 m. neturi tam tikrų išteklių, kuriuos pereikvojo 2010 m., kvotos. Tokiais atvejais reikėtų tuos išskaitymus atlikti iš toms valstybėms narėms tame pačiame geografiniame rajone paskirtų kitų išteklių kvotų, atsižvelgiant į būtinybę vengti išmetimų į jūrą mišrios žvejybos atveju;
(6)
dėl siūlomų išskaitymų buvo konsultuotasi su atitinkamomis valstybėmis narėmis, jos pasiūlė tam tikrų pakeitimų, į kuriuos Komisija turėtų atsižvelgti, jei aplinkybės tai pateisina;
(7)
šiame reglamente numatyti kiekiai turėtų būti išskaičiuoti nepažeidžiant iš 2011 m. kvotų išskaičiuotinų kiekių pagal šiuos reglamentus:
-
2007 m. vasario 15 d. Komisijos reglamentą (EB) Nr. 147/2007, 2007-2012 m. pritaikantį tam tikras žuvies kvotas pagal Tarybos reglamento (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką 23 straipsnio 4 dalį (10),
-
2011 m. rugsėjo 23 d. Komisijos įgyvendinimo reglamentą (ES) Nr. 1016/2011 dėl tam tikrų žuvų išteklių žvejybos kvotų sumažinimo 2011 m. atsižvelgiant į praėjusiais metais viršytas tų rūšių žvejybos kvotas (11),
PRIĖMĖ ŠĮ REGLAMENTĄ:
1 straipsnis
Reglamentuose (ES) Nr. 1124/2010, (ES) Nr. 1225/2010, (ES) Nr. 1256/2010 ir (ES) Nr. 57/2011 nustatytos 2011 m. žvejybos kvotos sumažinamos taip, kaip nurodyta priede.
2 straipsnis
1 straipsnis taikomas nepažeidžiant reglamentuose (EB) Nr. 147/2007 ir (ES) Nr. 1016/2011 numatyto sumažinimo.
3 straipsnis
Šis reglamentas įsigalioja septintąją dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. spalio 14 d.

EuroVoc Classification:
Level 1: 100155
100156
Level 2: 100252
100242
Level 3: 2470
2476
1652
3544
All Descriptors: 133
2308
2437
2879
4335
5254
5256
544